# R E L A C I O N

# PËR

**PROJEKTLIGJIN**

**“PËR DISA SHTESA DHE NDRYSHIME NË LIGJIN NR. 9695, DATË19.3.2007 “PËR PROCEDURAT E BIRËSIMIT DHE KOMITETIN SHQIPTAR TË BIRËSIMIT”, TË NDRYSHUAR”**

**I. QËLLIMI I PROJEKTAKTIT DHE OBJEKTIVAT QË SYNOHEN**

**TË ARRIHEN**

Qëllimi i këtij projektligji është nevoja për përmirësimin e procedurave dhe afateve të cilat do të lehtësojnë procesin e birësimit duke mundësuar një familje për fëmijët e shpallur të braktisur. Përmes ndryshimeve të propozuara në këtë projektligji, synohet të ofrohet zgjidhje ndaj problematikave që kanë të bëjnë me:

* deklarimin e braktisjes së fëmijëve;
* kushtet e përgjithshme dhe të posaçme të birësimit;
* harmonizimin e ligjeve të zbatueshme në rastin e birësimit me elementë të huaj;

-aspektet organizative të vetë këtij institucioni.

1. **VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA**

**POLITIKE**

Ky projektligj nuk është i parashikuar në programin analitik të projektakteve të planifikuara për Ministrinë e Drejtësisë, për vitin 2020, por ndryshimet e parashikuar në të janë në harmoni me politikat kombëtare për të mbrojtur të drejtat dhe grantuar interesin më të lartë të fëmijëve që ndodhen në kushtet e braktisjes nga prindërit e tyre.

1. **ARGUMENTIMI I PROJEKTAKTIT LIDHUR ME PËRPARËSITË, PROBLEMATIKAT, EFEKTET E PRITSHME**

Nevoja për ndryshime është adresuar nga burime të ndryshme, si:

i) Kërkesat e herëpashershme të Këshillit Drejtues, (Këshilli Drejtues është organ kolegjial vendimmarrës dhe kalon në shqyrtim çdo procedurë të birësimit të fëmijëve por dhe të statusit të familjeve në lidhje me pronën, të ardhurat)

ii) Kërkesat e stafit ekzekutiv në lidhje me procedurat dhe afatet e birësimeve me çështjen e interesimit të fëmijëve në institucione të përkujdesit shoqëror, plotësimet me problematika akute të relacioneve mediko-sociale dhe sidomos me historikun e fëmijës që do të birësohet, me procedurat gjyqësore dhe afatet e tyre, me moshën dhe statusin e prindërve birësues, në lidhje me çështjet shëndetësore të fëmijëve, si me sëmundje të trashëgueshme apo jo;

iii) Kërkesat e Agjensive Ndërmjetëse të Huaja të cilat janë të licensuara në Shqipëri për birësimin ndërkombëtar në lidhje me procedurat e birësimit dhe sidomos proceset gjyqësore dhe procedurën për shpalljen e fëmijës së braktisur;

Të gjitha këto problematika të adresuara, jo vetëm kanë penguar përmbushjen e qëllimeve dhe objektivave të Komitetit Shqiptar të Birësimeve por kanë bërë që shumë fëmijë të mos birësohen dhe të mbeten peng i institucioneve të kujdesit.

Gjithashtu, gjatë viteve stafi ekzekutiv i KSHB, cituar dhe në analizat vjetore të tij ka ngritur problematikën mbi kohëzgjatjen e shpalljes së braktisur të fëmijëve, interesimit të familjarëve apo prindërve biologjikë të fëmijëve.

Pasojat e këtyre vështirësive evidentohen edhe në të dhënat vjetore të KSHB mbi numrin e birësimeve të kryera. Nëse analizohen statistikat dhe numri i fëmijëve të birësuar vihet re rënie në numrin e birësimeve të kryera. Ndër vite evidentohet një luhatje në numrin e birësimeve. Kështu nëse do të ndaleshim në shifra konkrete, duke filluar nga viti 2015 numri i birësimeve ka qënë 53, në 2016 ka qënë 32, në 2017- 43 birësime, 2018 – 37 birësime dhe në vitin 2019 numri i birësimeve ka qënë 24 dukshëm më pak se në vitet paraardhëse. Pra, vihet re një rënie e dukshme e numrit të birësimeve.

Aktualisht, në legjislacionin shqiptar përveç ligjit për procedurat e birësimit, si dhe organizimin, funksionimin e detyrat e Komitetit Shqiptar të Birësimit.birësimi rregullohet edhe nga Kodi i Familjes së RSH-së (nenet 240-262) apo ratifikimi i Konventave ndërkombëtare si ajo e Hagës “Për mbrojtjen e fëmijëve dhe bashkëpunimi për birësimet jashtë vendit”, të 29 maj të vitit 1993 edhe Konventën e OKB-së “Për të drejatat e fëmijëve”.

Vlerësimi i nevojës për ndryshime është realizuar duke mbajtur në konsidereatë:

1. Rregulloren e Brendshme të Organizimit dhe Funksionimit të Komitetit Shqiptar të Birësimit;
2. Anekset bashkëlidhur Rregullores së Brendshme;
3. Konsultime me Drejtuesit e Institucioneve të Përkujdesit Social;
4. Konsultime me Specialistë të Komitetit Shqiptarë të Birësimit;
5. Të dhëna vjetore mbi numrin e birësimeve në vite.

Analiza e të dhënave të mbledhura nga burimet e mësipërme evidentojnë nevojën e ndryshimeve ligjore të nevojshme për të lejuar Komitetin Shqiptar të Birësimeve të realizojë funksionin dhe objektivat e tij në lidhje me interesin më të lartë të fëmiijës duke mundësuar gjetjen e një familjeje birësuese.

Procedurat dhe afatet e tejzgjatura kohore për shpalljen e braktisjes prindërore e shoqëruar kjo me një intersim të pakët të prindërve apo familjarëve ulin mundësinë që fëmija të ketë mundësi birësimi duke e mbajtur “përgjithmonë” në institucion.

Të gjitha këto problematika të adresuara, jo vetëm kanë penguar përmbushjen e qëllimeve dhe objektivave të Komitetit Shqiptar të Birësimeve por kanë bërë që shumë fëmijë të mos birësohen dhe të mbeten peng i institucioneve të kujdesit.

Gjithashtu, gjatë viteve stafi ekzekutiv i Komitetit Shqiptar të Birësimeve, cituar dhe në analizat vjetore të tij, ka ngritur problematikën mbi kohëzgjatjen e shpalljes së braktisur të fëmijëve, interesimit të familjarëve apo prindërve biologjikë të fëmijëve.

Pasojat e këtyre vështirësive evidentohen edhe në të dhënat vjetore të KSHB mbi numrin e birësimeve të kryera. Nëse analizohen statistikat dhe numri i fëmijëve të birësuar vihet re rënie në numrin e birësimeve të kryera. Ndër vite evidentohet një luhatje në numrin e birësimeve. Kështu nëse do të ndaleshim në shifra konkrete, duke filluar nga:

* viti 2015 numri i birësimeve ka qënë 53,
* viti 2016 numri i birësimeve ka qënë 32,
* viti 2017 numri i birësimeve ka qënë 43,
* viti 2018 numri i birësimeve ka qënë 37, dhe
* viti 2019 numri i birësimeve ka qënë 26, (vetëm dosje të fëmijëve të shpallur të braktisur, të përcjella brënda këtij viti 16) dukshëm më pak se në vitet paraardhëse.

Pra, vihet re një rënie e dukshme e numrit të birësimeve.

Kjo situatë, nga viti në vit, është shoqëruar me një rënie të ndjeshme të shpalljes së fëmijëve të braktisur, dhe si pasojë statusi dhe numri i fëmijëve të cilët janë referuar në KSHB ka qënë jo vetëm në rënie por qëndrimi i tyre në institucione është i gjatë.

1. **VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI VENDAS E**

**NDËRKOMBËTAR**

Në përputhje me nenin 26, të ligjit nr.9000, datë 30.1.2003, “Për organizimin dhe funksionimin e Këshillit të Ministrave”, ministri i Drejtësisë është autoriteti i deleguar për propozimin e këtij projektligji, ndaj edhe nisma e propozuar paraqitet si një iniciativë për shqyrtim dhe miratim nga Këshilli i Ministrave, në mbështetje të neneve 78 dhe 83, pika 1, të Kushtetutës.

1. **VLERËSIMI I SHKALLËS SË PËRAFRIMIT ME *ACQUIS* TË BE-SË ( PËR PROJEKTAKTET NORMATIVE)**

Projektligji nuk synon përafrimin e legjislacionit me *acquis* të BE-së, por është hartuar në kuadër të parashikimeve të akteve ndërkombëtare që normojnë këtë fushë

1. **PËRMBLEDHJE SHPJEGUESE E PËRMBAJTJES SË PROJEKTAKTIT**

Në nenin 1 të projektligjit bëhet një shtesë si pikë 10 e nenit 3 të ligjit, tek dispozita e përkufizimeve, shtohet përkufizimi për termin “Pëlqimi i Komitetit”, si vendimi i Këshillit Drejtues për përshtatshmërinë e aplikantit birësues dhe për miratimin e birësimit.

Në nenin 2, të projektligjit, riformulohet pika 3, e ligjit në kuadër të bashkëpunimit edhe me agjencitë ndërmjetësuese. Gjithashtu në neni 4 të ligjit shtohet pika 4, ku saktësohet përmes një shtese detyra e Komitetit të mbikëqyrë në mënyrë periodike institucionet e përkujdesjes sociale publike dhe jopublike ku janë sistemuar fëmijët si dhe rekomandon dhe zbaton sanksione sipas rasteve të parashikuara nga ky ligj.

Në **nenin 3**, të projektligjit, shtohet shtohet pika 3, në nenin 5 të ligjit, ku përcaktohet se Këshilli drejtues është organi më i lartë vendimmarrës i Komitetit dhe përbëhet nga kryetari, si dhe nga një përfaqësues i nivelit të mesëm ose të lartë drejtues, sipas përcaktimeve të legjislacionit për shërbimin civil, i ministrisë që mbulon çështjet e drejtësisë, ministrisë që mbulon punët e jashtme, i ministrisë që mbulon fushën e rendit publik, i ministrisë që mbulon fushën e financave, i ministrisë që mbulon fushën e çështjeve sociale, Drejtuesi i Agjencisë Kombëtare për Mbrojtjen dhe të Drejtat e Fëmijëve, një pedagog i të drejtës familjare nga universitetet publike, me kontribut akademik dhe me përvojë të paktën 10 vjet në mësimdhënie në fushën e të drejtës familjare dhe një përfaqësues i shoqatës së jetimëve.

Anëtarët e Këshillit Drejtues kanë mandat 1 vjeçar, me të drejtë rikonfirmimi.

Në nenin 4 të projektligjit, ndryshohet përmbajtja e **nenit 7**, pika 2, e ligjit, pë mes së cilës përcktohet se tarifat për shërbimet e birësimit si dhe tarifa për licensimin e agjencive ndërmjetësuese të huaja, kriteret dhe procedurat e administrimit dhe të shpërndarjes së të ardhurave do të përcaktohen me vendim të Këshillit të Ministrave.

Në nenin 5 të projketligjit, ndryshohet pika 1 e nenit 8 të ligjit duke rifomuluar përmbajtjen për shërbimet shoqërore, strukturat e mbrojtjes së fëmijës si dhe çdo autoritet përgjegjës për kontrollin e zbatimit të legjislacionit dhe të standardeve të shërbimeve shoqërore’’; por edhe riformulim i nënpikës “ï)”, ku saktësohet njësia për mbrojtjen e fëmijës pranë pushtetit vendor, e cila dërgon raporte pranë Komitetit;”.

Po në nenin 8 të ligjit, ndryshohet përmbajtja e pikës 2, saktësohet mënyra e ushtrimit të konktrolleve duke parashikuar se, Komiteti ushtron kontrolle të vazhdueshme periodike, çdo 6 muaj, në institucionet e përkujdesjes për fëmijët si dhe kontrolle jo të programuara, për të njohur gjendjen e fëmijëve që plotësojnë kushtet për t'u birësuar si dhe gjendjen e fëmijëve që plotësojnë kushtet për t‘u deklaruar të braktisur. Kur vihen re shkelje të detyrimeve ligjore në procedurën e birësimit ose në procedurën e deklarimit të braktisjes, kryetari i Komitetit ka te drejtë:

a) t’i propozojë autoritetit shtetëror përgjegjës, masa disiplinore për drejtuesit apo punonjësit e institucionit shtetëror të përkujdesjes sociale;

b) të dënojë me gjobë drejtuesin e institucionit shtetëror të përkujdesjes sociale;

c) t’i propozojë autoritetit përgjegjës për kontrollin e zbatimit të legjislacionit dhe të standardeve të shërbimeve shoqërore, heqjen e licencës për institucionet jopublike të përkujdesjes shoqërore.

ç) të sanksionojë me gjobë institucionet jopublike të përkujdesjes shoqërore.

Më tej, në nenin 6 të projektligjit, ndryshohet për mbajta e pikave 1,2 dhe 3 e nenit 9, të ligjit, ku saktësohet periudha brenda të cilës duhet të vendoset për përshtatshmërinë- 6 muaj, nga paraqitja e kërkesës; lidhja e marrëveshjes së bashkëpunimit me autoritetet qendrore, përgjegjëse për birësimin, të vendeve të tjera; si edhe licencimi i agjencive e huaja, që punojnë në fushën e birësimit në Shqipëri, si dhe mbikëqyr dhe miraton veprimtarinë e tyre.

Në nenin 7 të projektligjit, ndryshohet përmbajtja e parashikimeve të nenit 13 të ligjit, ku janë sankionuar detyrat e sekretariatit teknik të Komitetit. Detyrat përcaktohen nga pikat 1- 14.

Në nenin 8 të projektligjit, ndryshohet përmbajtja e nenit 14 të ligjit, duke përcaktuar rregullime për shtetasit e huaj dhe shtetasit shqiptarë me vendqendrim të zakonshëm jashtë Republikës së Shqipërisë.

Në nenin 9 të projektligjit, bëhet një shesë si pikë 3 e nenit 15 të ligjit, ku parashikohet dhënia e pëlqimit ose menidmit të fëmijës, në pëpruthje me parashikimet e nenit 247 të Kodit të Familjes.

Në nenit 10 të projektligjit, parashikohet shfquzimi i pikave 2 dhe 3 të nenit 16 të ligjit.

Në neni 11 të projektligjit riformulohet neni 18, pikat 1 dhe 2 të ligjit, ku përcaktohet dokumentacioni i nevojshëm që paraqitet nga aplikanti birësuaes, përmes shkronjave “a”- “l”.

Në nenin 12 të projekligjit, bëhet riformulim i nenit 22 të ligjit, ku parashikohet dokumentacioni që do të verifikojë dhe vlerësojë sekretariati teknik, dhe afati i lëshimit të raportit ngnga Komiteti.

Në nenin 13 të projektligjit, riformulohet pika 2 e nenit 23 të ligjit, bërë një para shikim për dhënien e përlqimit të komitetit, në përputhje me parashikimet e nennit 257 të Kodit të Familjes.

Në nenin 14 të projektligjit, ndryshohet përmbajtja e nenit 24 të ligjit, duke ndryshuar afatin e konsiderimit të përshtatshëm, të aplikantit birësues, në 4 vjet nga data e dhënies së vendimit nga Këshilli Drejtues.

Në nenin 15, të projektligjit, ndryshohet pika 1 e nenit 25 të ligjit, që lidhet me dhënien e përlqimir për çdo birësim, me propozimin e sekretariatit teknik, këshilli drejtues përcakton periudhën e provës, e cila zgjat 3 muaj.

Në nenin 16 të projektligjit, parashikoht ndryshim i i titullit të nenit 29 të ligjti, por edhe të bëht numërimi i paragfit të parë të këtij neni, por edhe rifromulimi i tij, në drejtim të birësimit nga shtetas shqiptarë ose shtetas të huaj që kanë vendqëndrim të zakonshëm në Shqipëri fëmijë, shqiptarë ose të huaj, me vendqëndrim të zakonshëm në shtete të tjera, që e kanë ratifikuar Konventën e Hagës ose kanë lidhur marrëveshje dypalëshe me autoritetet kompetente apo agjencitë, në përputhje me parimet e kësaj konvente, me kusht që:

a) fëmija të jetë deklaruar i birësueshëm nga organi kompetent i huaj dhe të jenë ndërprerë marrëdhëniet prindër-fëmijë;

b) të jetë dhënë autorizimi ose pëlqimi i nevojshëm nga autoriteti qendror i huaj ose nga ndonjë organ tjetër që barazohet me të.

Në nenin 17 të projektligjit, ku ndryshohe pika 1 e nenit 30, propozohet rifromulimi Shtetasit shqiptarë, që dëshirojnë të birësojnë fëmijë të huaj ose shqiptarë, me vendqëndrim të zakonshëm jashtë Republikës së Shqipërisë, duhet t'i drejtohen Komitetit me kërkesë, së cilës t'i bashkëlidhin të gjithë dokumentacionin e parashikuar në nenin 18 të këtij ligji.

Në neni 18 të projekligjit, parashikohet ndryshimi i nenit 36 të ligjit dhe parashikohen detyrime për Komitetin në drejtim të masave organizative dhe teknike për mbrojtjen e të dhënave personale, sipas ligjit në fuqi për mbrotjen e të dhënave personale.

Ne nenin 19 të projektligjit, parashikohet ndryshim i pikës 1 të nenit 37 të ligjit, Prindërit birësues dhe i birësuari, kur mosha dhe niveli i pjekurisë e lejojnë, mund t'i kërkojnë Komitetit të dhëna për origjinën e të birësuarit dhe historinë etij.

Në nenin 20 të projektligjit, parashikohet të shtohet një nen i ri, neni 37/1, si një garanci ndaj subjekteve që i nënshtrohen parashikimeve të këtij ligji, por edhe si garanci të shtuara në respektim të mbrojtjes së të dhënave të këtyre subjekteve, por edhe lehtësimin e adminsitrimit të të dhënave përmes mjeteve të teknlogjisë.

Në nenin 21, të projektlijit, parashikohet shtimi i një neni që lidhet me sanksionet, ndaj mungesës së raportimit të mënyrë periodike dhe të vazhdueshme, në Komitetin Shqiptar të Birësimeve, sipas nenit 8, pika 1, shkronja “c)”, nënpikat i) dhe ii) të ligjit, por edhe të mungesës së paraqitjes së kërkesës për deklarimin e braktisjes së fëmijës në gjykatë, brenda afateve dhe sipas detyrimeve të parashikuara në nenin 250 të Kodit të Familjes. Krahas dënimit për kundërvajtjet e konstatuara, sipas këtij neni, Komitetit i lind detyrimi të bëjë menjëherë kallëzim për ndjekje penale, nëse evidenton shkelje që përbëjnë vepër penale.

Neni 22 i projektligjit, zëvendëson në tërësin e ligjit, termin “Sekretariat Ekzekutiv” me termin e ri “Sektori Teknik” në të gjithë ligjin.

Neni 23, i projektligjit parashikon hyrjen në fuqi të ligjit, 15 pas botimit në Fletoren Zyrtare.

1. **INSTITUCIONET DHE ORGANET QË NGARKOHEN PËR ZBATIMIN E PROJEKTAKTIT**

Institucionet që ngarkohen me zbatimin e këtij projektligji janë Komiteti Shqiptar i Birësimeve dhe Ministria e Drejtësisë.

1. **PERSONAT DHE INSTITUCIONET QË KANË KONTRIBUAR NË HARTIMIN E PROJEKTAKTIT**

Projektligji është hartuar nga nga një grup pune i përbashkët i përbërë nga ekspertë të fushës dhe staf i Ministrisë së Drejtësisë në bashkëpunim me Komitetin Shqiptar të Birësimeve.

Gjithashtu, në procesin e hartimit të projektligjit kanë asistuar edhe përfaqësues të UNICEF dhe Save the Children, si dhe ekspertë të jashtëm me njohuri të specializuara në fushën e të drejtave të fëmijëve.

Projektligji do të përcillet për mendim, pranë Ministrisë së Brendshme, Ministrisë së Financave dhe Ekonomisë, Ministrisë së Europës dhe Punëve të Jashtme, Ministrisë së Shëndetësisë dhe Mbrojtjes Sociale. Njëkohësisht projektligji do të përcillet për mendim pranë KLGJ për të marrë mendimin e gjykatave.

1. **RAPORTI I VLERËSIMIT TË TË ARDHURAVE DHE SHPENZIMEVE BUXHETORE**

Ky projektligj nuk parashikohet të ketë efekte financiare shtesë.

**MINISTRI**

**Etilda Gjonaj (Saliu)**